ટીવીમાં હવે ડિટેલમાં ન્યૂઝ આવ્યા. ‘કાશ્મીરના બારામુલામાંથી પકડાયેલા ISIએજન્ટ જીજ્ઞેશ પંચાલની આર્મીએ સઘન પૂછપરછ કરી છે. જીજ્ઞેશ પંચાલ અમદાવાદના વાસણા વિસ્તારમાં રહેતો હોવાનું બહાર આવ્યું છે. જથ્થાબંધ ચીજવસ્તુઓના વેપારના ઓઠા હેઠળ તે લાંબા વખતથી પાકિસ્તાની જાસુસી સંસ્થા માટે કામ કરતો હતો. અમારા સૂત્રોના જણાવ્યા પ્રમાણે જીજ્ઞેશની યોજના અમદાવાદ સહિતના ગુજરાતના શહેરોમાં શ્રેણીબદ્ધ બોમ્બ ધડાકા કરવાની હતી.’